এই ছিলো মোটামুটিভাবে তোত্তো-চানের গল্প। তোমোই গাকুয়েনের ব্যাতিক্রমী শিক্ষাব্যবস্থা কেবল তেৎসুকো, তাকাহাশিদের নয় তাই-চানের মতো খ্যাতিমান বিজ্ঞানীকেও অনুপ্রেরণা যুগিয়েছিলো। আবার কুনিও ওয়ি মাধ্যমিক স্কুলে না গিয়েও হয়ে গেলো জাপানের অন্যতম অর্কিড বিশেষজ্ঞ। প্রাতিষ্ঠানিক পড়াশুনার চেযে অর্কিডের সুরভিত সৌন্দর্য্ ওকে বেশি আকর্ষণ করতো। ভালো লাগার টানে সারা জীবন কাটিয়ে দেয়া – মনে করিয়ে দেয় সোসাকু কোবায়াশির আদর্শ ‘খোলা মন আর স্বাধীনভাবে কিছু করার অধিকার শিক্ষার উত্তম মাধ্যম।’ জাপানে তোত্তো-চান পাঠ্যপুস্তকের অর্ন্তভুক্ত। সাত বছরের শিশুরাও অভিধানের সাহায্যে ‘তোত্তো-চান’ পড়ার চেষ্টা করে। অথচ একযুগ আগে প্রকাশিত বাংলা অনুবাদটি বাংলাদেশের বেশিরভাগ বাবা মা, শিক্ষক-শিক্ষিকাদের চোখ এড়িয়ে গেছে। ইটকাঠের জঙ্গলে বেড়ে ওঠা টিভি আর ‘ডোরেমন’ (কার্টুন ছবি) আক্রান্ত এই সময়ের শিশুদের জন্য একটা তোমোই গাকুয়েনের-এর অভাব বোধ করি।